# விக்கிப்பீடியா:ஆலமரத்தடி/தொகுப்பு124

## நிர்வாகிகளுக்கு வேண்டுகோள்

"ஒரு கட்டுரை எப்படி இருந்தால் ஏற்புடையது என்று தெளிவு படுத்தி விட்டால் இது போல் பிரச்சினை இருக்காது என்பது என் கருத்து" என்று கார்தமிழே கூறியுள்ளார். இப்படி தெளிவில்லாமல் இருக்கும் அவர் எப்படி புதியவர்களுக்கு பயிற்சி அளிக்க முடியும்? எப்படி பயிற்சி அளித்தார்? அவருடைய மாணவர்களால் எப்படி ஒரு சரியான விக்கிக் கட்டுரையை உருவாக்க முடியும்.  
அப்புதியவர்கள் எழுதும் கட்டுரைகள் குறைந்த பட்ச விக்கியின் கட்டுரைகளுக்கான தகுதியைக் கூட எட்டியிருக்கவில்லை என்பதால் தான் அண்டன் அவற்றை நீக்கினார். அண்டன் மீது தவறேதுமில்லை.  
கார்தமிழ் இதுவரை மூன்று கட்டுரைகளை மட்டுமே எழுதியுள்ள ஒரு புதிய பயனர் அவ்வளவுதான். அவரால் தமிழ் விக்கி பயனர்களுக்குக்கு ஏற்பட்ட மன உளைச்சல் கடந்த வார புள்ளிவிவரங்களைப் பார்த்தால் தெரியும். ஏற்கனவே நாம் உருவாக்கும் கட்டுரைகள் எண்ணிக்கை குறைவு. கடந்த வாரம் மிகவும் குறைந்துள்ளது. கிடைக்கும் சிறிதளவு நேரத்தையும் இவருடைய பிரச்சினைக்காக நாம் செலவழித்துள்ளோம்.  
இவருடைய, இவர் பயிற்றுவித்த மாணவர்களின் கட்டுரையை நீக்கியதற்கு தமிழ் விக்கியின் நிர்வாகிகள் சர்வாதிகாரிகளா? என்று அவர் கேட்கவில்லை. அண்டன் சர்வாதிகாரியா? என்றுதான் தனிமனித தாக்குதல் நிகழ்த்தியுள்ளார். அனைத்து நிர்வாகிகளும் அண்டனிடம் தான் மன்னிப்பு கேட்க அறிவுறுத்தினோம். ஆலமரத்தடியில் அனைவரிடமும் மன்னிப்பு கோருவதும் தன்னுடைய பேச்சுபக்கத்தில் மன்னிப்பு கேட்கமாட்டேன் என்று கார்தமிழ் கூறுவதும் ஆரோக்கியமான செயல் இல்லை. தற்போது ஆங்கில விக்கியிலும் அண்டன் மீது புகார் செய்துள்ளார். இதுவும் ஒரு விரும்பத்தகாத ஆரோக்கியமற்ற செயல்.  
அண்டனுக்கும் கார்தமிழுக்கும் முன்விரோதம் ஏதுமில்லை என்பதை கார்தமிழ் புரிந்து கொள்ளவேண்டும். குறைந்த பட்ச எதிர்பார்ப்புகளை நிறைவேற்றாத கட்டுரைகளை எவர் எழுதினாலும் அக்கட்டுரை நீக்கப்படுவதுதான் தமிழ் விக்கிப்பீடியாவின் மரபு. தவறை உணர்வதற்கு நேரம் கொடுக்கும் விதமாக கார் தமிழின் கணக்கை இரண்டு வார கலத்திதிற்கு தடை செய்யலாம் என பரிந்துரைக்கிறேன்.  
கவனிக்க:  
- மேலே உள்ள கருத்து பயனர்:கி.மூர்த்தியால் இடப்பட்டது.  
:நான் பயனர் மூர்த்தி அவர்களின் கருத்தில் முழுமையாக உடன்படுகிறேன்.--அருளரசன் (பேச்சு) 05:37, 8 மார்ச் 2022 (UTC)  
::பயனர் கார்தமிழிடம் தொலைப்பேசி வாயிலாகப் பேசினேன். அவர் புதுப்பயனர் என்பதால் இலகுவான தொடர்பாடல் கருதி தொலைப்பேசியில் அழைத்தேன். அப்பேச்சின் அனைத்து விவரங்களையும் இங்கே பதிவதில் சிக்கல் இல்லை. இங்குள்ள முறையீடு தொடர்பாக: அவர் இது வரை தான் யாருக்கும் விக்கிப்பீடியா தொடர்பாகப் பயற்சி அளிக்கவில்லை என்கிறார். அவர் சென்ற ஆண்டு விக்கிமூலத்தில் பயிற்சி அளித்த ஒருவரின் கட்டுரையே இங்கு நீக்கப்பட்டிருந்தது என்கிறார். அவர் இது வரை யாருக்கும் விக்கிப்பீடியா பயிற்சி அளிக்கவில்லை என்பதால், பயிற்சி பெற்ற பயனர்கள் கட்டுரைக்கு இவ்வளவு என்று காசு பெற்றார்களா, யார் அவர்கள், உருவாக்கிய கட்டுரைகள் எவை என்று உரையாட ஏதும் இல்லை. மருத்துவர் செம்மல் தொடர்பு விவரங்கள் கேட்டிருக்கிறேன். அவரிடமும் பேசி அவரது முயற்சிகளின் தன்மையைப் புரிந்து கொண்டு நெறிப்படுத்துகிறேன். பயனர் கார் தமிழ் விக்கிப்பீடியா கட்டுரையாக்கத்தில் உரிய தேர்ச்சி பெறும் வரை மணல் தொட்டியிலேயே பயிற்சி செய்ய வேண்டும் என்றும், குறைந்தது 3 மாதங்களுக்கு வேறு யாருக்கும் பயிற்சி அளிக்க வேண்டாம் என்று கேட்டுக் கொள்கிறேன். வாட்சாப் மூலம் அவருடன் தொடர்பில் இருக்கிறேன். இயன்ற அளவு விக்கி உதவிகளை நல்குகிறேன். நீங்கள் கேள்விப்பட்ட முரணான தகவல் ஏதும் இருந்தால், அதை இங்கு பதியலாம். தொலைப்பேசியில் தான் சொல்ல முடியும் என்றால் அழைக்கிறேன்.
::அவர் மீண்டும் ஒரு முறை ஆலமரத்தடியில் அனைத்துப் பயனர்களிடமும் வருத்தம் தெரிவித்திருக்கிறார். இதற்குப் பிறகும் அவர் அன்டன் பக்கத்தில் போய் மன்னிப்பு கேட்டால் தான் ஆயிற்று என்பதும், தவறை உணரும் வகையில் இரு வாரங்களுக்குத் தடை என்பதற்கும் நான் அறிந்த வரையில் விக்கிப்பீடியா விதிகளில் இடம் இல்லை. அவர் மீண்டும் யாரையும் அவதூறாகப் பேசினாலோ தரமற்ற கட்டுரைகளை எழுதினாலோ உரிய எச்சரிக்கைகளுக்குப் பிறகு குறுகிய காலத் தடை விதிக்கலாம். அருள்கூர்ந்து இப்பிரச்சினையை இத்துடன் முடித்து விட்டு ஆக்கப்பணிகளில் கவனம் செலுத்துமாறு வேண்டுகிறேன். நன்றி. பி.கு. இந்தப் பிரச்சினை இங்கு என் கவனத்திற்கு வரும் வரை பயனர் கார்தமிழ் யாரென்றே தெரியாது. அவரது விக்கி முயற்சிகள் பற்றி நான் எதுவும் அறிந்திருக்கவில்லை. --இரவி (பேச்சு) 08:35, 10 மார்ச் 2022 (UTC)